1999/150/EY: Komission päätös, tehty 4 päivänä helmikuuta 1999, luettelosta kolmansista maista, joista jäsenvaltiot sallivat siansukuisten kotieläinten siemennesteen tuonnin, tehdyn päätöksen 93/160/EY ja eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta tehdyn päätöksen 95/94/EY muuttamisesta (tiedoksiannettu numerolla K(1999) 230) (ETA:n kannalta merkityksellinen teksti)



Virallinen lehti nro L 049 , 25/02/1999 s. 0040 - 0041



KOMISSION PÄÄTÖS, tehty 4 päivänä helmikuuta 1999, luettelosta kolmansista maista, joista jäsenvaltiot sallivat siansukuisten kotieläinten siemennesteen tuonnin, tehdyn päätöksen 93/160/EY ja eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksyttyjen keinosiemennysasemien luettelosta tehdyn päätöksen 95/94/EY muuttamisesta (tiedoksiannettu numerolla K(1999) 230) (ETA:n kannalta merkityksellinen teksti) (1999/150/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä siansukuisten eläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY (1), sellaisena kuin se on muutettuna Itävallan, Suomen ja Ruotsin liittymisasiakirjalla, ja erityisesti sen 7 artiklan ja 8 artiklan 1 kohdan, sekä katsoo, että Unkari täyttää luetteloon kolmansista maista, joista jäsenvaltiot sallivat siansukuisten kotieläinten siemennesteen tuonnin, liittämisen edellytyksenä olevat vaatimukset, komission päätöksessä 93/160/ETY (2), sellaisena kuin se on muutettuna komission päätöksellä 94/453/EY (3), laaditaan luettelo niistä kolmansista maista, joista jäsenvaltiot sallivat siansukuisten kotieläinten siemennesteen maahantuonnin, komission päätöksessä 95/94/EY (4), sellaisena kuin se on muutettuna päätöksellä 97/170/EY (5), laaditaan luettelo eräistä kolmansista maista peräisin olevan siansukuisten kotieläinten pakastetun siemennesteen yhteisöön vientiin hyväksytyistä keinosiemennysasemista, Amerikan yhdysvaltojen ja Unkarin toimivaltaiset eläinlääkintäviranomaiset ovat toimittaneet yhteisöön luettelon siansukuisten kotieläinten siemennesteen vientiin virallisesti hyväksytyistä keinosiemennysasemista; yhteisö on saanut takeet siitä, että kyseiset asemat vastaavat direktiivin 90/429/ETY 8 artiklan edellytyksiä; hyväksyttyjen keinosiemennysasemien luettelo olisi sen vuoksi muutettava, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään Unkari muutetun päätöksen 93/160/EY liitteeseen. 2 artikla Lisätään muutetun päätöksen 95/94/EY liitteeseen 1) osaan 2 seuraavat keinosiemennysasemat: - PIC Kentucky Gene Transfer center 3003 Pleasant Ridge Road Adolphus, KY Hyväksyntänumero: 97KY001 - Swine Genetics International, Ltd 30805 595th Avenue Cambridge, Iowa Hyväksyntänumero: 95IA001 2) Unkaria koskeva osa 3: "OSA 3 UNKARI - OMTV RT Magyarkereszturi.Al-Allomas 9346 Magyarkeresztur Kossuth L.u.63 Unkari Hyväksyntänumero: H.05". 3 artikla Tämä päätös on osoitettu kaikille jäsenvaltioille. Tehty Brysselissä 4 päivänä helmikuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 62 (2) EYVL L 67, 19.3.1993, s. 27 (3) EYVL L 187, 22.7.1994, s. 11 (4) EYVL L 73, 1.4.1995, s. 87 (5) EYVL L 68, 8.3.1997, s. 27